Sony Akan Terbitkan Filem Baharu “Tarzan”
Filem terbaru Tarzan akan dihasilkan tidak lama lagi selepas Sony Pictures dilaporkan berjaya mendapatkan hak karakter tersebut. Menurut The Hollywood Reporter, Sony baru-baru ini membeli hak cipta untuk watak itu dari pencipta asal Edgar Rice Burroughs dan sedang berusaha untuk melakukan “penciptaan semula secara total” kedua-dua watak dan harta intelek. Projek filem itu masih diperingkat awal, dan tiada pengarah, penulis atau penerbit terlibat buat masa ini. Mula diterbitkan pada tahun 1912, kisah Tarzan — yang memfokuskan pada seorang budak yatim piatu yang dibesarkan di dalam hutan oleh beruk besar dan kemudian jatuh cinta dengan seorang wanita muda — mendapat sambutan hangat apabila ia dilancarkan. Kisah itu tidak lama kemudian memasuki pelbagai bentuk media lain, yang paling terkenal ialah animasi klasik Disney tahun 1999. Bagaimanapun, sejak animasi Disney itu, ia menjadi satu cabaran yang sukar untuk Tarzan, kerana pelbagai adaptasi telah menemui kegagalan, termasuk filem Warner Bros. tahun  2016 yang dibintangi oleh Alexander Skarsgard dan Margot Robbie, yang gagal di box office.